በአዲስ አበባ የሚታዩ የወንጀል ድርጊቶችን ለመከላከል በጥናት ላይ የተመሰረተ እርምጃ ሊወሰድ ነው
በአዲስ አበባ ከተማ እየታዩ ያሉ የወንጀል ድርጊቶችን ለመከላከል በአንድ ሳምንት ውስጥ በጥናት ላይ የተመሰረተ እርምጃ ሊወሰድ መሆኑ ተገልጿል።በኢንጅነር ታከለ ኡማ ሰብሳቢነት የፌዴራል ፖሊስ፣ የአዲስ አበባ ፖሊስ እና የኦሮሚያ ፖሊስ ተወካዮች ስብሰባ አካሂደዋል፡፡ተሰብሳቢዎቹ በዚሁ ጊዜ በጋራ ግብረ ኃይል በአንድ ሳምንት ጊዜ ውስጥ በጥናት ላይ የተመሰረተ የወንጀል መከላከል እርምጃ ለመውስድ የሚያስችል ስልት ለመንደፍና በቅንጅት ወደ እርምጃ ለመግባት ተስማምተዋል።ግብረ ሃይሉ በተለይ በከተማዋ እየሰፋ የመጣውን የሞተር ሳይክል ቅሚያና ሌሎች በተናጠልና በቡድን የሚፈፀሙ የተደራጁ ወንጀሎችን በመቅጨት የከተማውን ነዋሪ ደህንነት የማረጋገጥ ኃላፊነት ተሰጥቶታል።ግብረ ሃይሉ በአጭር ጊዜ ውጤታማ የሚያደርጉ የተለያዩ የወንጀል መከላከል ስልቶችን በጋራ እንዲያወጣም አቅጣጫ ተቀምጧል። መረጃው የአዲስ አበባ ከንቲባ ጽህፈት ቤት ነው፡፡ 